ΓΡΑΠΤΗ ΕΡΩΤΗΣΗ E-1623/02

υποβολή: Fernando Fernndez Martn (PPE-DE) προς την Επιτροπή

(6 Ιουνίου 2002)

Θέμα: Εμπορικά Επιμελητήρια στο Μεξικό

Κατά την τελευταία αυτή δεκαετία το ευρωπαϊκό εμπόριο ενδιαφέρθηκε περισσότερο για τις αγορές της Λατινικής Αμερικής και συγκεκριμένα της Βραζιλίας, της Αργεντινής, της Χιλής και της Βενεζουέλας, χώρες που προσφέρουν αρκούντως ανεπτυγμένες ευρείες αγορές. Ωστόσο, το εμπορικό ισοζύγιο μεταξύ Λατινικής Αμερικής και της Ευρωπαϊκής Ένωσης αντιπροσωπεύει μόνο το 5,8 % του συνολικού ευρωπαϊκού εμπορίου παγκοσμίως.

Λαμβάνονταςπόψη τη σημασία των Εμπορικών Επιμελητηρίων και τα μέτρα που προτείνουν στην τελευταία έκθεση του Ιανουαρίου/Φεβρουαρίου 2002, όπως η εισαγωγή νέων προγραμμάτων, η προώθηση πρωτοβουλιών για την αύξηση του ενδιαφέροντος των ευρωπαϊκών εταιρειών, η ενθάρρυνση των τεχνολογικών ανταλλαγών, της τεχνογνωσίας και της ενημέρωσης, και η βελτίωση της επικοινωνίας και πληροφόρησης σχετικά με τις ευκαιρίες και τα πλεονεκτήματα εμπορικής δραστηριότητας στην Λατινική Αμερική Ποιες δράσεις και προγράμματα έχει η Επιτροπή προκειμένου να προωθήσει το ρόλο των Εμπορικών Επιμελητηρίων για την ανάπτυξη των οικονομικών και εμπορικών σχέσεων της ΕΕ με το Μεξικό·

Κοινή απάντησητου κ. Patten εξ ονόματος της Επιτροπήςστις γραπτές ερωτήσεις E-1623/02, E-1624/02, E-1625/02 και E-1626/02

(26 Ιουλίου 2002)

Τα κοινοτικά προγράμματα συνεργασίας, όσον αφορά την οικονομική συνεργασία, δίνουν ιδιαίτερη έμφαση στην ενίσχυση του εμπορίου, των επενδυτών και των θεσμικών σχέσεων μεταξύ της Κοινότητας και των χωρών της Λατινικής Αμερικής.

Τοπό εξέλιξη πρόγραμμα AL-Invest που αποσκοπεί στην ενθάρρυνση της οικονομικής συνεργασίας μεταξύ της Κοινότητας και των μικρών και μεσαίων επιχειρήσεων της Λατινικής Αμερικής (ΜΜΕ) αποδείχθηκε ένα επιτυχές εργαλείο τόνωσης των οικονομικών σχέσεων μεταξύ της Λατινικής Αμερικής και της Κοινότητας. Ενισχύει τις ΜΜΕ αμφοτέρων με την αναζήτηση και διερεύνηση νέων αγορών και επιχειρηματικών ευκαιριών.

Το έγγραφο περιφερειακής στρατηγικής και προγραμματισμού για την Λατινική Αμερική προέβλεπε τη συνέχιση της εφαρμογής του προγράμματος AL-Invest για την περίοδο 2002-2006. Αποσκοπεί στην προώθηση του εμπορίου και των επενδύσεων μεταξύ των δύο περιφερειών μέσω της σύσφιγξης των σχέσεων μεταξύ των επιχειρηματικών κύκλων της Κοινότητας και της Λατινικής Αμερικής.

Μια ανεξάρτητη αξιολόγηση του AL-Invest που πραγματοποιήθηκε το 2001 επιβεβαίωσε την επιτυχία του προγράμματος: το 92 % των συμμετεχόντων (εμπορικά επιμελητήρια, ενώσεις βιομηχάνων κ.λ.π.) πιστεύουν ότι το πρόγραμμα αποτελεί ένα αποτελεσματικό και χρήσιμο εργαλείο. Στο πλαίσιο της αξιολόγησης παρατηρήθηκε ελάχιστη σχέση απόδοσης των επενδύσεων 1/7,5 πράγμα που σημαίνει ότι για κάθε ευρώ που δαπανάται βάσει του προγράμματος προκύπτει αύξηση τουλάχιστον 7,5 ευρώ του όγκου των συναλλαγών μεταξύ Κοινότητας και Λατινικής Αμερικής.

Στην αξιολόγηση τονίζεται η ανάγκη ενσωμάτωσης των θεσμικών φορέων του ιδιωτικού τομέα στη διαχείριση του προγράμματος και συνιστάται η ένταξη των πιλοτικών προγραμμάτων atlas, που έχουν εκπονηθεί για τα εμπορικά επιμελητήρια, στο πρόγραμμα AL-Invest προκειμένου η γενική δραστηριότητα να αποκτήσει μεγαλύτερη συνοχή.

Τον Οκτώβριο του 2002 η Επιτροπή σκοπεύει να προτείνει ένα νέο πρόγραμμα AL-Invest, στο οποίο θα λαμβάνονταιπόψη οι συστάσεις αυτές. Με την ευκαιρία αυτή θα δίδεται ειδική έμφαση στην ενίσχυση της ικανότητας των επιχειρηματικών οργανώσεων να εκπροσωπούν τον ιδιωτικό τομέα σε θέματα που άπτονται των διεθνών εμπορικών συναλλαγών και να προσφέρουνπηρεσίεςψηλής ποιότητας στις επιχειρήσεις που είναι μέλη τους. Οι δραστηριότητες θα περιλαμβάνουν ακόμη επιχειρηματικές συναντήσεις, ανάπτυξη μεθόδων διάγνωσης και βελτίωσης ικανοτήτων για την προαγωγή του εμπορίου και των επενδύσεων μεταξύ των δύο περιφερειών.

Ο ρόλος των εμπορικών επιμελητηρίων των δύο ηπείρων στο πλαίσιο του προγράμματος αυτού θα είναι ιδιαίτερα σημαντικός τόσο ως δικαιούχων όσο και ως συμμετεχόντων.